CELEX: E2010P0002
Language: et
Date: 2010-03-26 00:00:00
Title: Héraðsdómur Reykjavíkuri 26. märtsi 2010 . aasta taotlus EFTA kohtule nõuandva arvamuse saamiseks kohtuasjas Þór Kolbeinsson vs. Islandi riik (Kohtuasi E-2/10)

2.12.2010   
            
            
               ET
            
            
               Euroopa Liidu Teataja
            
            
               C 325/21
            
         Héraðsdómur Reykjavíkuri 26. märtsi 2010. aasta taotlus EFTA kohtule nõuandva arvamuse saamiseks kohtuasjas Þór Kolbeinsson vs. Islandi riik
   (Kohtuasi E-2/10)
   2010/C 325/05
   Héraðsdómur Reykjavíkur (Reykjavíki ringkonnakohus) esitas 26. märtsi 2010. aasta kirjaga EFTA kohtule taotluse nõuandva arvamuse saamiseks kohtuasjas Þór Kolbeinsson vs. Islandi riik, mis saabus kohturegistrisse 6. aprillil 2010 ja milles käsitleti järgmisi küsimusi:
   
               1.
            
            
               Kas vastavalt nõukogu 12. juuni 1989. aasta direktiivile 89/391/EMÜ (töötajate tööohutuse ja töötervishoiu parandamist soodustavate meetmete kehtestamise kohta) ning nõukogu 24. juuni 1992. aasta direktiivile 92/57/EMÜ (tööohutuse ja -tervishoiu miinimumnõuete rakendamise kohta ajutistel või liikuvatel ehitustööplatsidel (kaheksas üksikdirektiiv direktiivi 89/391/EMÜ artikli 16 lõike 1 tähenduses)), võib töötajat pidada vastutavaks enda hooletusest põhjustatud tööõnnetuse kahjude eest, kui on tehtud kindlaks, et tööandja ei ole taganud töökoha töö- ja ohutustingimusi?
            
         
               2.
            
            
               Kui vastus eespool esitatud küsimusele on eitav, siis kas Islandi riik on vastupidiselt eespool nimetatud direktiividele kohustatud osaliselt või täielikult hüvitama töötajale tema enda hooletusest põhjustatud tööõnnetuse tagajärjel tekkinud kahju selle tõttu, et riik ei olnud kõnealuseid direktiive nõuetekohaselt Islandi õigusesse rakendanud?